ananddey/assamese-wiki-corpus huggingface dataset:
হাফলং হিন্দী

হাফলং হিন্দী অসমৰ ডিমা হাছাও জিলাত (পূৰ্বৰ উত্তৰ কাছাৰ) বহুল প্ৰচলিত এটা সংযোগী ভাষা । হিন্দীৰ পৰা উদ্ভূত এই সংমিশ্ৰিত ভাষা বা ক্ৰে'য়ল ভাষাটোৰ শব্দাৱলী অন্য কেইবাটাও ভাষাৰ শব্দেৰে গঠিত হৈছে। মূলতঃ হিন্দীৰ লগতে অন্যান্য ভাষা অসমীয়া, ডিমাচা আৰু জেমি নাগা উপভাষাৰ শব্দৰ অৱদানেৰে হাফলং হিন্দীৰ শব্দাৱলী গঠিত। ডিমা হাচাও জিলাৰ সদৰ হাফলঙৰ নামৰ সৈতে সংগতি ৰাখি এই মিশ্ৰিত ভাষাটোক হাফলং হিন্দী নাম দিয়া হৈছে।

উদ্ভৱ কাল

এই অঞ্চলটো বৃটিছৰ অধীনলৈ অহাৰ আগতে ইয়াৰ স্থানীয় বাসিন্দাসকলে, যেনে, জেমী নগা, ডিমাছা, কুকি, ৰাংখল, মাৰ আদি জনগোষ্ঠীৰ লোকে কি ভাষাত পৰস্পৰ জজগোষ্ঠীৰ মাজত ভাৱ বিনিময় কৰিছিল সঠিককৈ জনা নাযায় যদিও “আসাম বেঙ্গল ৰে’লৱে কোম্পানী’’ৰ বিভিন্ন ঠাইৰ পৰা অহা শ্ৰমিক, কণ্ট্ৰেক্টৰ, ইঞ্জিনিয়াৰ আদিৰ সৰহভাগে হিন্দী জানিছিল আৰু শ্ৰমিক শ্ৰেণীৰ মাজত হিন্দীতেই ভাৱ বিনিময় হৈছিল৷ তদুপৰি বৃটিছসকলে স্থানীয় লোকৰ যিসকলে শ্ৰমিকসকলৰ সংস্পৰ্শত হিন্দী শিকিছিল, সেইসকলক দোভাষী হিচাপে নিয়োগ কৰিছিল৷ ইয়াৰ পিছত অনেক স্থানীয় লোকে পুলিছত ভৰ্তি হয় আৰু হিন্দী শিকে৷ তেওঁলোকৰ পৰাই স্থানীয় বিভিন্ন ভাষাৰ শব্দৰ সংমিশ্ৰণত “হাফলং হিন্দী’’ নামে এক নতুন সংযোগী ভাষা সৃষ্টি হয়৷ স্থানীয় জনজাতীয় লোকসকলে বজাৰ আৰু অফিচৰ কামত ভাৱ বিনিময় কৰিবলৈ “হাফলং হিন্দী’’ শিকাটো অপৰিহাৰ্য হৈ পৰিছিল৷ বৰ্তমান কোনো কোনো লোকৰ ঘৰত হাফলং হিন্দী মাতৃভাষা হিচাপেও গঢ় ল’বলৈ ধৰিছে, কাৰণ, দুটা পৃথক জনগোষ্ঠীৰ ডেকা-গাভৰুয়ে সংসাৰ কৰিলে তেওঁলোকৰ সন্তানে এই ভাষাটো মাক-বাপেকৰ পৰা শিকি ক’বলৈ বাধ্য হয়৷

ব্যাকাংশৰ উদাহৰণ

এই উপভাষা সৰহ সংখ্যক হিন্দী ভাষীৰ বাবে সহজেই বোধগম্য। হাফলং হিন্দীৰ সৰলীকৃত ব্যাকৰণত ঋণ-শব্দৰ প্ৰয়োগ হয়।

ব্যাকাংশ
ইংৰাজী ভাবানুবাদ
অসমীয়া অৰ্থ
tumko mairong leke aayaa
I (implied) you (tumko) rice (mairong) tak-ing (le-ke) came (aayaa)
'তোমালৈ চাউল লৈ আনিছো'
tumraa kuttaa hamko kamraayaa
Your (tumraa) dog (kuttaa) me (hamko) bit (kamraayaa)
'তোমাৰ কুকুৰটোৱে মোক কামুৰিলে'
tum kahaan jaaegaa
Where (kahaan) you (tum) go-Fut (jaa-egaa)
'তুমি ক'লৈ যাবা?'

মান্য হিন্দীৰ বিপৰীতে হাফলং হিন্দীত সামান্য অতীত বা পূৰ্ণ অতীতৰ সকৰ্মক ক্ৰিয়া বুজোৱা ব্যাকাংশত পুৰুষ আৰু সংখ্যাৰ সামঞ্জস্য নাথাকে।

তথ্যসূত্ৰ

শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:অসমৰ ভাষা আৰু লিপি
হৰলটাৰী

হৰলটাৰী গাঁও ধুবুৰী জিলাৰ বিলাসীপাৰা মহকুমাৰ সোণাময়ী গাওঁ পঞ্চায়তৰ অন্তৰ্গত। ই সাপটগ্ৰাম চহৰৰ পৰা ৬ কিল'মিটাৰ আৰু বিলাসীপাৰা চহৰৰ পৰা প্ৰায় ১৫ কিল'মিটাৰ দূৰত অৱস্থিত। ২০১১ চনৰ লোকপিয়লৰ তথ্য অনুসৰি হৰলটাৰী গাঁৱৰ স্থান ক'ড ২৮১১৮৫। হৰলটাৰী গাঁৱত এটা ডাকঘৰ আছে। ইয়াৰ পিন ক'ড ৭৮৩৩৩৭।

মাটিকালি

গাঁওখনৰ মুঠ ভৌগোলিক আয়তন ৯০.৯৬ হেক্টৰ।

জনসংখ্যা

২০১১ চনৰ লোকপিয়লৰ তথ্য অনুসৰি হৰলটাৰী গাঁৱত প্ৰায় ১২৩ টা ঘৰ আছে আৰু ইয়াৰ মুঠ জনসংখ্যা ৫০৮ জন, তাৰে ভিতৰত পুৰুষ জনসংখ্যা ২৫০ জন আৰু মহিলা জনসংখ্যা ২৫৮ জনী। এই গাঁৱৰ সাক্ষৰতাৰ হাৰ ৬৯.৬৯%। ইয়াৰে ৭৪.৮০% পুৰুষ আৰু ৬৪.৭৩% মহিলা। অৱশ্যে বৰ্তমান সময়ত জনসংখ্যা প্ৰায় দুহেজাৰ হ'ব। ধৰ্মৰ দিশৰ পৰা চাবলৈ গ'লে এই গাঁৱৰ সকলো মানুহেই হিন্দু ধৰ্মাৱলম্বী।

চাৰিসীমা

পূব: ৰাৱনটাৰী গাঁও
পশ্চিম: ভালুকমাৰী গাঁও
উত্তৰ: শালটাৰী গাঁও
দক্ষিণ: কালপানী গাওঁ

শিক্ষানুষ্ঠান

খুদনামৰী মজলীয়া বিদ্যালয় (এম.ভি. স্কুল) (স্থাপিত: ১৯৬২ চন)
হৰলটাৰী অংগনবাড়ী কেন্দ্ৰ

ধৰ্মীয় অনুষ্ঠান

দুৰ্গা মন্দিৰ
কালি মন্দিৰ
দৌল মন্দিৰ
নামঘৰ

উৎসৱ-পাৰ্বণ

ৰঙালী বিহু
শংকৰদেৱৰ তিথি
মাধৱদেৱৰ তিথি
শ্ৰীকৃষ্ণৰ জন্মোৎসৱ
দুৰ্গাপূজা
কালিপূজা
ভোগালী বিহু
হোলী
পালনাম

তথ্যসূত্ৰ

শ্ৰেণী:অসমৰ গাঁও
শ্ৰেণী:সাপটগ্ৰাম
বোকাখাত

বোকাখাত (IPA: ˌbəʊkəˈkɑːt) অসমৰ গোলাঘাট জিলাত অৱস্থিত এখন নগৰ৷

ভৌগোলিক বিৱৰণ

বোকখাত অঞ্চলটো মধ্যঅসমত অৱস্থিত৷ এই অঞ্চলৰ আশে পাশে কেইবাখনো উল্লেখযোগ্য পৰ্যটনস্থলী আছে৷ এই অঞ্চল কাজিৰঙা ৰাষ্ট্ৰীয় উদ্যানৰ পৰা প্ৰায় ২৩ কিলোমিটাৰ দুৰত্বত অৱস্থিত৷ ইয়াৰ নিকটতম বিমানবন্দৰ হৈছে, যোৰহাট আৰু গুৱাহাটী৷ তাৰোপৰি বোকাখাতৰ নিকটতম ৰে'লৱে ষ্টেচন দুটা হৈছে, বাদুলিপাৰ আৰু ফৰকাটিং৷

জনসংখ্যা

২০০১ চনৰ লোকপিয়ল অনুসৰি বোকাখাতৰ জনসংখ্যা হৈছে ৮৮৪৪ জন৷ইয়াৰে ৫৪% পুৰুষ আৰু ৪৬% মহিলা৷ বোকাখাতৰ গড় সাক্ষৰতাৰ হাৰ ৭৮%৷ পুৰুষৰ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ক্ৰমান্বয়ে ৮৩% আৰু ৭৩%৷ ইয়াৰে মুঠ জনসংখ্যাৰ ১১% ছয় বছৰৰ অনুৰ্ধৰ৷

ৰাজনীতি

বোকাখাত কলিয়াবৰ (লোকসভা সমষ্টি)ৰ অন্তৰ্ভুক্ত।

পৰ্যটনস্থলী

বোকাখাতৰ আশে পাশে থকা মঠ-মন্দিৰ,সংৰক্ষিত বনাঞ্চল, সত্ৰ, চাহ-বাগান আদি মূখ্য পৰ্যটনস্থলী৷

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:গোলাঘাট জিলা
ৰংগিনা হামিদি

ৰংগিনা হামিদি (; জন্ম:- ১৯৭৮) এগৰাকী আফগান-আমেৰিকান লেখিকা, শিক্ষাবিদ, সমাজ-কৰ্মী আৰু ৰাজনীতিবিদ। আফগানিস্তানত মহিলাৰ অধিকাৰৰ বক্তা হিচাপে সুপৰিচিত আৰু আফগানিস্তানৰ ছোৱালী আৰু মহিলা সবলীকৰণৰ বাবে বিভিন্ন সামাজিক প্ৰকল্পত তেওঁ জড়িত হৈ আছে। ২০২১ চনত কাবুলৰ পতনৰ সময়ত তালিবানে আফগানিস্তান দখল নকৰালৈকে হামিদীয়ে আফগানিস্তানৰ শিক্ষামন্ত্ৰী হিচাপে কাৰ্যনিৰ্বাহ কৰিছিল। আফগানিস্তানক তালিবানে দখল কৰাৰ সময়ত তেওঁ আফগানিস্তানত থাকিবলৈ আৰু আফগান মহিলাসকলৰ সবলীকৰণৰ ক্ষেত্ৰত সক্ৰিয়ভাৱে জড়িত হৈ নিজৰ মানৱীয় প্ৰচেষ্টা অব্যাহত ৰাখিবলৈ প্ৰতিজ্ঞা কৰিছিল। কিন্তু কেইসপ্তাহৰ পাছত পৰিয়ালৰ সৈতে তেওঁ এৰিজোনালৈ পলায়ন কৰে।

চমু জীৱনী

১৯৭৮ চনত আফগানিস্তানৰ কান্দাহাৰত পাষ্টুন পৰিয়ালত কান্দাহাৰৰ মেয়ৰ গুলাম হাইদৰ হামিদীৰ ঘৰত ৰংগিনাই জন্মগ্ৰহণ কৰিছিল৷ ১৯৮০ চনত আফগানিস্তানত ছোভিয়েট আক্ৰমণৰ পিছত ১৯৮১ চনত তেওঁ পৰিয়ালৰ সৈতে চাৰি বছৰ বয়সত শৰণাৰ্থী হিচাপে পাকিস্তানলৈ প্ৰব্ৰজন কৰে আৰু কুৱেটত বাস কৰে। পিছলৈ ১৯৮৮ চনত পৰিয়ালৰ সৈতে আমেৰিকালৈ গুচি যায় আৰু ৱাশ্বিংটন ডি চিৰ ওচৰত ডাঙৰ-দীঘল হয়। ভাৰ্জিনিয়া বিশ্ববিদ্যালয়ৰ পৰা ধৰ্ম অধ্যয়ন আৰু লিংগ অধ্যয়নত ডাবল মেজৰ লৈ স্নাতক ডিগ্ৰী লাভ কৰে।

২০০৩ চনত তেওঁ নিজৰ জন্মভূমি আফগানিস্তানলৈ উভতি যায় আৰু দেশখনৰ স্থায়ী বাসিন্দা হয়। ২০০১ চনৰ ১১ ছেপ্টেম্বৰত আমেৰিকাত হোৱা আক্ৰমণৰ পিছত তেওঁ নিজৰ মাতৃভূমিলৈ উভতি যোৱাৰ সিদ্ধান্ত লয় আৰু নিজৰ জন্মভূমি আফগানিস্তানক পুনৰ নিৰ্মাণ আৰু উন্নয়ন কৰাৰ প্ৰতিশ্ৰুতি দিয়ে। আফগানিস্তানলৈ উভতি অহাৰ লগে লগে তেওঁ অসামৰিক সমাজৰ বাবে আফগানসকলৰ বাবে মহিলা আয় উৎপাদন প্ৰকল্পৰ পৰিচালক হিচাপে কাম কৰে। তেওঁ কান্দাহাৰ চহৰত বাস কৰা মহিলাসকলৰ বাবে সামাজিক কাৰ্যসূচী আৰু কাৰ্যকলাপৰ জৰিয়তে নাগৰিক সমাজৰ হেতু আফগানসকলৰ বাবে মহিলা আয় উৎপাদন প্ৰকল্পৰ সৈতে এগৰাকী বিশিষ্ট কৰ্মী হিচাপে অগ্ৰণী আৰু নেতৃত্ব দিছিল।

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী

তথ্যসূত্ৰ
নিকা সংহতি

নিকা সংহতিত নাম আৰু ভকতৰ ওপৰত গুৰুত্ব দি আচাৰ-ক্ৰিয়া কঠোৰভাৱে পালন কৰা হয়। 'নিকা' শব্দৰ অৰ্থ নিৰ্মল, পৰিষ্কাৰ, পৱিত্ৰ। পৱিত্ৰ আৰু নৈষ্ঠিকভাৱে নাম আৰু ভকতক আশ্ৰয় কৰি ব্ৰহ্মতত্ত্বৰ কাষ চপা নিকা সংহতিৰ ঘাই লক্ষ্য। এই সংহতিৰ প্ৰধান বিচাৰ হ'ল বাহ্যাভ্যন্তৰ শুচিত অধিক গুৰুত্ব দিয়া। অৰ্থাৎ দৈহিক আৰু মানসিক শুদ্ধতাত কঠোৰ নীতি পালন কৰা হয়। যেনে, খোৱা-বোৱা কাৰ্য, স্পৰ্শাস্পৰ্শ আদিত বিশেষ গুৰুত্ব দিয়া হয়। এই বিচাৰত আত্ম-শুদ্ধিৰ ভাৱ জড়িত হৈ থাকে। মাধৱদেৱৰ আজ্ঞা অনুসৰি ধৰ্ম প্ৰচাৰত ব্ৰতী হোৱা বদুলা পদ্ম আতা আৰু মথুৰা দাস বুঢ়া আতা এই সংহতিৰ প্ৰৱৰ্তক।

তথ্য সংগ্ৰহ
মহম্মদ বাহৰানী

মহম্মদ বাহৰানী (ফাৰ্চী: محمد بحرانی; জন্ম ১১ ছেপ্টেম্বৰ, ১৯৮১) এজন ইৰানী কণ্ঠ অভিনেতা, পুত্ৰ নাচনী (পাপেটিয়াৰ), অভিনেতা, পৰিচালক, উপস্থাপনকাৰী আৰু কবি। ইৰানী টেলিভিছনৰ ইতিহাসত অন্যতম জনপ্ৰিয় প্ৰাপ্তবয়স্ক পুতলা চৰিত্ৰ জোনাব খান হিচাপে তেওঁ কৰা স্বতঃস্ফূৰ্ত কণ্ঠ অভিনয়ৰ বাবে তেওঁ আটাইতকৈ বেছি পৰিচিত।

প্ৰাৰম্ভিক জীৱন আৰু কৰ্মজীৱন

মহম্মদ বাহৰানীৰ জন্ম ১৯৮১ চনৰ ১১ ছেপ্টেম্বৰত বেহশ্বাহৰত হৈছিল। তেওঁৰ পিতৃ এজন ইংৰাজী শিক্ষক আৰু মাতৃ এগৰাকী গৃহিনী আছিল। তেওঁ মাক-দেউতাকৰ চাৰিটা সন্তানৰ (৩টা পুত্ৰ আৰু ১ গৰাকী কন্যা) ভিতৰত আটাইতকৈ সৰু আছিল। তেওঁৰ পৰিয়ালটো মূলতঃ কাজেৰুনৰ আছিল।

গণিত আৰু পদাৰ্থ বিজ্ঞানৰ ডিপ্লমা লাভ কৰাৰ পাছতো তেওঁ ২০০৫ চনত তেহৰাণ বিশ্ববিদ্যালয়ৰ কলা মহাবিদ্যালয়ৰপৰা কলা শাখাৰ স্নাতক ডিগ্ৰী লাভ কৰে। ইয়াৰ পিছত তেওঁ তাৰবিয়াত মোদাৰেছ বিশ্ববিদ্যালয়ত নামভৰ্তি কৰে আৰু তাৰপৰা ২০০৮ চনত কলা শাখাৰ স্নাতকোত্তৰ ডিগ্ৰী সম্পূৰ্ণ কৰে। ২০০৬ চনত তেওঁ নিজৰ এগৰাকী সহপাঠী তথা সহকৰ্মী মাহনাজ খাতিবীৰ সৈতে বিবাহপাশত আবদ্ধ হয়।

২০০১ চনত দূৰদৰ্শনৰ কাৰ্যসূচীত প্ৰৱেশ কৰাৰপৰাই বাহৰানীয়ে শিশু আৰু প্ৰাপ্তবয়স্কৰ বাবে বহুতো পুতলা প্ৰকল্পত অংশগ্ৰহণ কৰিছে। ইৰানৰ বিখ্যাত পুতলা চৰিত্ৰ জোনাব খান-ক প্ৰথমবাৰৰ বাবে মোৰভাৰিদ এলে নামৰ এটা হোম ভিডিঅ' ধাৰাবাহিকৰ জৰিয়তে দূৰদৰ্শনত চিনাকি কৰাই দিয়া হৈছিল। মোৰভাৰিদ এলে-ৰ সহ-অভিনেতা ৰামবোদ জাভানে জোনাব খানক তেওঁৰ ভেৰাইটি শ্ব’ খান্দেভানে-লৈ আমন্ত্ৰণ জনায়। বাহৰানীয়ে ইৰানৰ এখন বিখ্যাত শিশুৰ টেলিভিছন কাৰ্যসূচী কোলা ঘৰমেজি-ত আঘোয়ে হামছাদেহ (মিষ্টাৰ নেইবাৰ) আৰু বাবাই নামৰ দুটা চৰিত্ৰৰ কণ্ঠদান কৰাৰ বাবেও পৰিচিত।

হামিদ জেবোলী আৰু ইৰাজ তাহমাছবৰদ্বাৰা নিৰ্মিত ইৰানৰ আন এখন জনপ্ৰিয় শিশু টিভি ধাৰাবাহিক কোলা ঘৰমেজি-তো তেওঁ আঘোয়ে হামছাদেহ আৰু বাবাই চৰিত্ৰ দুটাত কণ্ঠদান কৰিছিল। ইয়াৰ উপৰি তেওঁ বহুতো শিশু টিভি ধাৰাবাহিক যেনে: ওস্তাদ-ই হামেচিদুন, শাহৰ-ই কুদাকান আৰু বা মা কাশ বাশী আদিত কণ্ঠ অভিনেতা হিচাপে কাম কৰিছিল।

এজন অভিনেতা হিচাপে বাহৰানীয়ে কেইবাখনো চলচ্চিত্ৰ আৰু টিভি ধাৰাবাহিক যেনে: স্লাই, তাবাঘেয়ে হাচাছ, মনষ্টাৰ, গোলশিফতে আৰু ডোপিং-ত অভিনয় কৰিছে। তেওঁৰ বিচিত্ৰ কৰ্মৰাজিৰ এটা অন্যতম প্ৰধান অংশ হৈছে থিয়েটাৰ অভিনয় আৰু পৰিচালনা।

তথ্যসূত্ৰ

বাহ্যিক সংযোগ

محمد بحرانی ویکی‌پدیا
Interview with Mohammad Bahrani, Dorehami, Season5, TV Nasim, March 23, 2020
Mohammad Bahrani Irantheater
Mohammad Bahrani salamcinama
مصاحبهٔ خبر آنلاین با محمد بحرانی

শ্ৰেণী:ইৰানৰ ব্যক্তি
শ্ৰেণী:অভিনেতা
শ্ৰেণী:কবি
শ্ৰেণী:চলচ্চিত্ৰ পৰিচালক
বাৰুদ (চলচ্চিত্ৰ)

বাৰুদ ২০০৪ চনত মুক্তি লাভ কৰা এখন একশ্বন ধৰ্মী অসমীয়া চলচ্চিত্ৰ। মুনিন বৰুৱাই চলচ্চিত্ৰ খন পৰিচালনা কৰিছিল আৰু প্ৰযোজনা কৰিছিল মেৰী লস্কৰে পূজা মোশ্যন পিকচাৰ্ছৰ বেনাৰত। সংগীত পৰিচালনা আছিল জুবিন গাৰ্গৰ। ছবিখনৰ মুখ্য ভূমিকাত অভিনয় কৰিছিল তপন দাস, যতীন বৰা, ৰবি শৰ্মা আৰু প্ৰস্তুতি পৰাশৰে।

কাহিনীৰ সাৰাংশ

ছবিখনৰ কাহিনীভাগ কিছু দুৰ্নীতি পৰায়ণ ৰাজনৈতিক নেতা আৰু আৰক্ষীৰ মইমতালী আৰু বুজাবুজিৰ ওপৰত কেন্দ্ৰীভূত। ৰবি শৰ্মাই ছবিখনত এগৰাকী ধনী আৰু প্ৰভাৱশালী ৰাজনৈতিক নেতাৰ পুত্ৰৰ চৰিত্ৰত খলনায়কৰ দুৰ্দান্ত অভিনয় কৰিছে।

অভিনয়ত

তপন দাস
যতীন বৰা
ৰবি শৰ্মা
বিজু ফুকন
প্ৰাঞ্জল শইকীয়া
প্ৰস্তুতি পৰাশৰ
বিষ্ণু খাৰঘৰীয়া
মৃদুলা বৰুৱা
পূৰবী শৰ্মা
বাহাৰুল ইছলাম
পৰিণীতা বৰঠাকুৰ
অৰুণ হাজৰিকা

সংগীত

চলচ্চিত্ৰখনৰ সংগীত পৰিচালনা কৰিছিল জুবিন গাৰ্গে। গীত লিখিছিল হেমন্ত দত্ত, মানস ৰবীন আৰু জুবিন গাৰ্গে। গীতসমূহত কণ্ঠদান কৰিছিল জুবিন গাৰ্গ, পদ্মিনী, শাশ্বতী ফুকন আৰু পামেলা জৈনে।

তথ্যসূত্ৰ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ‎
শ্ৰেণী:২০০৪ বৰ্ষৰ চলচ্চিত্ৰ
ভিট্টৰিয়া আগানুৰ

ভিট্টৰিয়া আগানুৰ ( ২৬ মে' ১৮৫৫ – ৯ এপ্ৰিল ১৯১০) আৰ্মেনিয়ান বংশৰ এগৰাকী ইটালীয় কবি আছিল। তেওঁক "ঊনবিংশ শতিকাৰ কবিতাৰ সৰু কিন্তু গুৰুত্বপূৰ্ণ ব্যক্তিত্ব" বুলি গণ্য কৰা হয়।

জীৱনী

এডোয়াৰ্ডো আগানুৰ আৰু জিউচেপিনা পাচিনিৰ তেওঁ সপ্তম সন্তান। তেওঁ পডুৱাত জন্মগ্ৰহণ কৰিছিল আৰু আৰ্মেনিয়াত ডাঙৰ-দীঘল হৈছিল। তেওঁৰ পিতৃৰ পৰিয়ালটো আছিল ধনী আৰ্মেনিয়ান সম্ভ্ৰান্ত লোক। একাদশ শতিকাত তেওঁলোকে পাৰস্যলৈ গুচি গৈছিল, জুলফাত বসতি স্থাপন কৰিছিল। পিছলৈ মেচিটাৰিষ্ট পিতৃসকলৰ পৰামৰ্শ অনুসৰি পৰিয়ালটোৱে পেৰিছত থাকিবলৈ প্ৰব্ৰজন কৰে। ফ্ৰান্সত তেওঁলোকে আৰ্মেনিয়ান আভিজাত্যৰ বাবে দুটা উল্লেখযোগ্য শিক্ষানুষ্ঠান প্ৰতিষ্ঠা কৰিছিল: পেৰিছৰ কলেজ ৰাফেল, আৰু তাৰ পিছত ভেনিচৰ কলেজিঅ' মুৰাট।

১৮৪৭ চনত ভিট্টৰিয়াৰ পিতৃ-মাতৃয়ে বিবাহপাশত আবদ্ধ হয় আৰু পাডোভালৈ গুচি যায়। তাত তেওঁলোকে প্ৰাটো ডেলা ভেলেৰ ‘কাছা ডেগ্লি আৰ্মেনী’ বা ‘আৰ্মেনিয়ানসকলৰ ঘৰ’ত বাস কৰে। ইয়াতেই ভিট্ট’ৰিয়াই তেওঁৰ চাৰিগৰাকী ভগ্নীৰ সৈতে শৈশৱ আৰু কৈশোৰ কটায়। হতাশাজনক মেজাজৰ বাবে পৰিয়ালৰ ওপৰত আৱেগিকভাৱে অতি নিৰ্ভৰশীল আছিল আৰু যদিও তেওঁ এগৰাকী অকালপক্ব লেখিকা আছিল, তথাপি ১৯০০ চনলৈকে তেওঁৰ প্ৰথমখন কিতাপ Leggenda eterna প্ৰকাশ কৰা নাছিল। ১৯০১ চনত তেওঁ সংসদৰ এজন সুপৰিচিত সদস্য গুইডো পম্পিলজৰ সৈতে বিবাহপাশত আবদ্ধ হয় আৰু পিছলৈ ইটালীৰ বিদেশৰ উপ সচিব। দুয়ো একেলগে পেৰুজিয়ালৈ গ’ল। ১৯১০ চনৰ ৯ এপ্ৰিলত ৰোমত অস্ত্ৰোপচাৰৰ ফলত ৫৪ বছৰ বয়সত তেওঁৰ মৃত্যু হয়।

তথ্যসূত্ৰ

শ্ৰেণী:কবি
শ্ৰেণী:মৃত ব্যক্তি
শ্ৰেণী:ইটালীৰ ব্যক্তি
বাক্সা জিলা

বাক্সা জিলা অসমৰ ৩৩খন প্ৰশাসনিক জিলাৰ ভিতৰত এখন। ইয়াৰ সদৰ স্থান হৈছে মুছলপুৰ। বাক্সা জিলা বড়োলেণ্ড স্বায়ত্ত্বশাসিত পৰিষদৰ অন্তৰ্ভুক্ত। ২০০৩ চনত ইয়াক নতুন জিলা ৰূপে ঘোষণা কৰা হয়। বাক্সা জিলাৰ মাটি-কালি প্ৰায় ২৪০০ বৰ্গকিলোমিটাৰ।

ইতিহাস

২০০৩ চনৰ ফেব্ৰুৱাৰীত স্বাক্ষৰিত বি টি চি চুক্তিমতে অসমত চাৰিখন জিলা- কোকৰাঝাৰ, বাক্সা, চিৰাং আৰু ওডালগুৰিৰে বড়োলেণ্ড স্বায়ত্ত্ব শাসিত অঞ্চল স্থাপিত হয়। বৰপেটা, নলবাৰী, কামৰূপ আৰু দৰং জিলাৰ অংশৰে বাক্সা জিলাৰ সৃষ্টি কৰা হৈছে। বাক্সাৰ প্ৰথম উপায়ুক্ত আছিল ড° আনোৱাৰুদ্দিন চৌধুৰী।

"বাক্সা" নামটো কোনো কোনো লোকে "বাগ্‌ছা" বুলিও কয়। সম্ভৱতঃ এই নামটো ঠেক পথ বুজোৱা ভূটানী শব্দ "বাংছা" শব্দৰপৰা আহিছে, কাৰণ ভূটানৰ ৰজা বা সাধাৰণ মানুহে এই অঞ্চলেৰেই পাহাৰ-ভৈয়ামৰ মাজত যাতায়াত কৰিছিল। আনহাতে বড়ো সূত্ৰৰ মতে "বাগ্‌ছা" নামৰ ধান শস্যৰপৰাহে এই নামটো আহিছে কিন্তু কোচ জাতিৰ ভাষাৰপৰা জনা যায় বাকচা -কথা কোৱআ আৰু গাহুৰি পুৱআলি হে আছিল। সদৰ স্থান মুছলপুৰৰ অসমৰ ৰাজধানী দিছপুৰৰপৰা দূৰত্ব প্ৰায় ১০৫ কিলোমিটাৰ।

বাক্সা জিলাৰ জলবায়ু উপ-নাতিশীতোষ্ণপ্ৰকাৰৰ। বাৰ্ষিক গড় বৃষ্টিপাতৰ হাৰ ৭৬ মিলিমিটাৰ। এই সংখ্যা ফিজি দেশৰ প্ৰায় সমান। জনসংখ্যাৰফালৰপৰা ভাৰতৰ ৬৪০খন জিলাৰ ভিতৰত ইয়াৰ স্থান ৪৫৮।
বাক্সা জিলাৰ বৰ্তমান উপায়ুক্ত গৌতম দাস (২০২৫ চন)। মুঠ গাঁৱৰ সংখ্যা ৬৮৭ খন। বাক্সাৰ বিধানসভা সমষ্টিকেইটা হৈছে তামোলপুৰ,বাক্সা আৰু মানাহ এইসমূহ কোকৰাঝাৰ লোকসভা সমষ্টিৰ অন্তৰ্গত।

পৰ্যটন ক্ষেত্ৰ

বাক্সা জিলাত কেইবাটাও পৰ্যটন ক্ষেত্ৰ আৰু বনভোজ স্থলী আছে। তাৰ ভিতৰৰ মানস ৰাষ্ট্ৰীয় উদ্যান ,
ভূটান-চৌকি,
বগামাটি, দাৰাগাঁও, আদি উল্লেখযোগ্য।

শিক্ষা

বাক্সা জিলাৰ প্ৰধান শিক্ষানুষ্ঠানসমূহ হ’ল-
শালবাৰী উচ্চতৰ মাধ্যমিক বিদ্যালয়, শালবাৰী
শালবাৰী ছোৱালী উচ্চ মাধ্যমিক বিদ্যালয়, শালবাৰী
শালবাৰী মহাবিদ্যালয়(কনিষ্ঠ), শালবাৰী
শালবাৰী মহাবিদ্যালয় শালবাৰী
বগাধৰ ব্ৰহ্ম কিষাণ মহাবিদ্যালয়, জালাহ
বৰমা মহাবিদ্যালয় ,বৰমা
মুছলপুৰ মহাবিদ্যালয়, মুছলপুৰ
ককলাবাৰী চাপাগুৰি মহাবিদ্যালয়, হজুৱা
বৰমা উচ্চতৰ মাধ্যমিক বিদ্যালয়, বৰমা
বাক্সা পলিটেকনিক, বেলগুৰি পথাৰ
জ্ঞানপীঠ স্নাতক মহাবিদ্যালয়, বাক্সা, নিকাছি
বাকসা মহাবিদ্যালয়, বাগানপাৰা
বাছকা ডিগ্ৰী মহাবিদ্যালয় বাগানপাৰা
বাথৌ আশ্ৰম ফৰাইছালি, বৰামা
কোকলাবাৰী বালিকা হাইস্কুল, চিমলা
একালব্য আদৰ্শ আৱাসিক বিদ্যালয়, দলবাৰী
অঞ্চলি উচ্চতৰ মাধ্যমিক বিদ্যালয়, অঞ্চলি
জৱাহৰ নৱোদয় বিদ্যালয়, অদলবাৰী, মুছলপুৰ
দক্ষিণ বিজনী ডিগ্ৰী মহাবিদ্যালয়, আনন্দ বজাৰ
দক্ষিণ বিজনী মহাবিদ্যালয়(জ্যেষ্ঠ মাধ্যমিক), আনন্দ বজাৰ
বৰবৰী নেহৰু উচ্চতৰ মাধ্যমিক বিদ্যালয় বৰবৰী
নিকাছি উচ্চ মাধ্যমিক বিদ্যালয়, নিকাছি
ৰূপহী উচ্চতৰ মাধ্যমিক বিদ্যালয় (বাক্সা)
দক্ষিণ বিজনী আদৰ্শ উচ্চতৰ মাধ্যমিক বিদ্যালয়, সাউদৰভিটা
বাঁহবাৰী উচ্চ মাধ্যমিক বিদ্যালয়, বাঁহবাৰী
মৈৰাঝাৰ উচ্চ মাধ্যমিক বিদ্যালয়, মৈৰাঝাৰ পথাৰ
কাটাঝাৰ উচ্চ মাধ্যমিক বিদ্যালয়, কাটাঝাৰ
শান্তি মন্দিৰ হাইস্কুল, আওহাটা
ৰূপহী মহাবিদ্যালয়(কনিষ্ঠ), ৰূপহী

তথ্য সংগ্ৰহ

বাহ্যিক সংযোগ

বাক্সা জিলাৰ আনুষ্ঠানিক ৱেবছাইট

শ্ৰেণী:অসমৰ জিলা
শ্ৰেণী:বাক্সা জিলা
অনুপ্ৰিয়া পেটেল

অনুপ্ৰিয়া সিং পেটেল (, জন্ম ২৮ এপ্ৰিল ১৯৮১) এগৰাকী ভাৰতীয় ৰাজনীতিবিদ। তেওঁ উত্তৰ প্ৰদেশ ৰাজ্যৰ এগৰাকী শিক্ষয়িত্ৰী আৰু সমাজকৰ্মী। তেওঁ ২০১৬ চনৰ পৰা আপনা দল (সোনেলাল) দলৰ সভানেত্ৰী আৰু ২০২১ চনৰ ৭ জুলাইৰ পৰা ২০২৪ চনৰ ৪ জুনলৈকে ভাৰতৰ বাণিজ্য আৰু উদ্যোগ ৰাজ্যিক মন্ত্ৰী। ২০১৪ চনৰ পৰা মিৰ্জাপুৰক লোকসভাত তেওঁ প্ৰতিনিধিত্ব কৰি আহিছে। ২০১৬ চনৰ পৰা ২০১৯ চনলৈকে তেওঁ ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ৰ ৰাজ্যিক মন্ত্ৰী আছিল। ইয়াৰ পূৰ্বে বাৰাণসীৰ উত্তৰ প্ৰদেশৰ বিধানসভাৰ ৰোহনিয়া সমষ্টিৰ বিধানসভাৰ সদস্য হিচাপে নিৰ্বাচিত হৈছিল, য'ত তেওঁ ২০১২ চনৰ পৰা ২০১৪ চনলৈকে ভাৰতৰ শান্তি পাৰ্টি আৰু বুণ্ডেলখণ্ড কংগ্ৰেছৰ সৈতে মিত্ৰতা কৰি প্ৰচাৰ চলাইছিল।

জীৱন

অনুপ্ৰিয়া পেটেল উত্তৰ প্ৰদেশত ভিত্তি কৰি গঠিত হোৱা আপনা দল (সোনেলাল) ৰাজনৈতিক দল প্ৰতিষ্ঠা কৰা সোণেলাল পেটেলৰ কন্যা। তেওঁ কুৰ্মি সম্প্ৰদায়ৰ।তেওঁ লেডী শ্ৰী ৰাম কলেজ ফৰ ৱমেন আৰু ছাত্ৰপতি শ্বাহুজী মহাৰাজ বিশ্ববিদ্যালয়, পূৰ্বতে কানপুৰ বিশ্ববিদ্যালয়ত শিক্ষা গ্ৰহণ কৰে। তেওঁ মনোবিজ্ঞানত স্নাতকোত্তৰ ডিগ্ৰী আৰু ব্যৱসায় প্ৰশাসনত স্নাতকোত্তৰ (এম বি এ) আৰু এমিটিত অধ্যাপনা কৰিছে। ২০১২ চনত বাৰাণসীৰ ৰোহনিয়া সমষ্টিৰ বাবে উত্তৰ প্ৰদেশ বিধানসভা নিৰ্বাচনৰ সদস্য হিচাপে তেওঁ নিৰ্বাচিত হয়।

২০১৪ চনৰ সাধাৰণ নিৰ্বাচনত নৰেন্দ্ৰ মোদীৰ নেতৃত্বত ভাৰতীয় জনতা পাৰ্টিৰ সৈতে মিত্ৰতা কৰি পেটেলৰ দলটোৱে প্ৰচাৰ চলাইছিল। মিৰ্জাপুৰ সমষ্টিৰ পৰা সংসদ সদস্য হিচাপে তেওঁ নিৰ্বাচিত হয়। নিৰ্বাচনৰ পিছত দুয়োটা দল একত্ৰিত হ'ব বুলি উৰাবাতৰি প্ৰচাৰ হৈছিল যদিও পেটেলে তেনেকুৱা প্ৰস্তাৱ অহাৰ বাতৰি নাকচ কৰে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:উত্তৰ প্ৰদেশৰ ব্যক্তি
শ্ৰেণী:ভাৰতৰ কেন্দ্ৰীয় মন্ত্ৰী
চেপেটা কৃমি

nail|চেপেটা কৃমি
চেপেটা কৃমি শব্দটো গ্ৰীক শব্দ Platys অৰ্থাৎ Flat বা চেপেটা আৰু Helminths অৰ্থাৎ Worm বা কৃমি বা কীটৰ পৰা আহৰণ কৰা হৈছে। ই হৈছে অমেৰুদণ্ডী প্ৰাণীৰ এটা পৰ্ব।

সাধাৰণ বৈশিষ্ট্য

ইয়াৰ দেহ অখণ্ডিত, দ্বিপাৰ্শ্বীয় প্ৰতিসম আৰু ওপৰে-তলে (Dorso-ventrally) চেপেটা।
দেহটো ফিতা, পত্ৰাকাৰ বা ফলকাকাৰৰ দৰে।
ই এবিধ ত্ৰিস্তৰ বিশিষ্ট (Triplobalstic) প্ৰাণী অৰ্থাৎ ইয়াৰ ভ্ৰূণত তিনিটা অংকুৰণ (Germinal) স্তৰ দেখিবলৈ পোৱা যায়।
দেহ-গহ্বৰ বা চিলম (Coelom) অনুপস্থিত আৰু অভ্যন্তৰীণ অঙ্গসমূহৰ মধ্যৱৰ্তী স্থান মেছেনকাইম (Mesenchyme) নামৰ কলাৰে গঠিত।
দেহ ছিনছিটিয়েল পৰ্দাৰ দ্বাৰা আবৃত।
ৰেচন অঙ্গ প্ৰ'ট'নেফ্ৰিডিয়াম আৰু ইয়াত বহুতো শিখা-কোষ (Flame cell) থাকে যি ৰেচন ক্ৰিয়াত অংশগ্ৰহণ কৰে।
অধিকাংশ প্ৰাণীৰ সম্মুখ প্ৰান্তত অৱস্থিত হুকৰ (Hook) দৰে শোষক অঙ্গ পোষকদেহৰ পৰা খাদ্য আহৰণত ব্যৱহৃত হয়।
পৌষ্টিকতন্ত্ৰ অসম্পূৰ্ণ বা নাথাকে।
শ্বসনতন্ত্ৰ আৰু সংবহনতন্ত্ৰ নাথাকে।
স্নায়ুতন্ত্ৰ মূৰত পুঞ্জীকৃত হৈ থাকে।
অযৌন আৰু যৌন পদ্ধতিত প্ৰজনন কৰে।
জীৱনচক্ৰ এটা বা দুটা পোষকৰ দ্বাৰা সম্পূৰ্ণ হয় আৰু একাধিক পলু পৰ্যায় থাকে।

শ্ৰেণী বিভাজন

প্লেটিহেলমিনথিছ পৰ্বৰ মুঠ ৩ টা শ্ৰেণী আছে।
nail|চেপেটা কৃমিৰ জীৱন চক্ৰ

টাৰবেলাৰিয়া (Turbellaria)

লেটিন শব্দ Turbella অৰ্থ Stirringৰ পৰা টাৰবেলাৰিয়া শব্দটো আহিছে। পাতৰ দৰে দেহত কিউটিকল নাথাকে, এপিডাৰ্মিছ (Epidermis) চিলিয়েটেড (Ciliated) আৰু ৰেব্দাইট (Rhabdite) থাকে। চোষক অঙ্গ উপস্থিত অথবা অনুপস্থিত। মুখছিদ্ৰ অঙ্কীয় দিশত উন্মুক্ত আৰু পেশীযুক্ত খাদ্যনলীৰ (Muscular pharynx) মাধ্যমত অন্ত্ৰৰ (Intestine) সৈতে সংযুক্ত। অধিকাংশই উভয় লিঙ্গী (Hermaphrodite) অৰ্থাৎ একেই প্ৰাণী দেহত পুৰুষ আৰু স্ত্ৰী দুয়োটা প্ৰজনন অঙ্গ থাকে, বহুতে অযৌন পদ্ধতিত বংশ বিস্তাৰ কৰে। শোষক (Sucker) নাথাকে। মুক্তজীৱী আৰু পলু (Larva) পৰ্যায় নাথাকে। স্থলচৰ (Terrestrial) বা জলচৰ (Aquatic), সামুদ্ৰিক বা অগভীৰ পানীত বসবাস কৰে। সাধাৰণভাৱে ইহঁত এডিৱৰ্ম (Eddyworm) নামে পৰিচিত। উদাহৰণ: Dugesia tigrina (প্লানেৰিয়া)

ট্ৰিমাট'ডা (Trematoda)

গ্ৰীক শব্দ Trema অৰ্থ Hole বা গৰ্ত বা বিবৰ বা কোটৰ আৰু Eidos অৰ্থাৎ Form বা আকাৰৰ পৰা ট্ৰিমাট'ডা শব্দটি আহিছে। নলাকাৰ বা চেপেটা পাতৰ দৰে দেহত কিউটিকলৰ স্তৰ থাকে আৰু চিলিয়া নাথাকে। মুখছিদ্ৰত বৃহৎ শোষক অঙ্গ থাকে আৰু অনেক সময়ত হুক (Hook) দেখিবলৈ পোৱা যায়। ইহঁতৰ মুখছিদ্ৰ আৰু দুই শাখাত বিভক্ত খাদ্যনালী থাকে কিন্তু পায়ু (Anus) নাথাকে। একাধিক পলু (Larva) পৰ্যায় থাকে। সকলো পৰজীবী (বহিঃ অথবা অন্তঃ) আৰু জীবনচক্ৰ সম্পন্ন কৰোঁতে পৰ্যায়ক্ৰমে মেৰুদণ্ডী আৰু অমেৰুদণ্ডী পোষকদেহত অৱস্থান কৰে। অধিকাংশই উভয় লিঙ্গী (Monoecious) প্ৰাণী। সাধাৰণভাৱে ফ্লুক (Fluke) নামে পৰিচিত। উদাহৰণ: Fasciola hepatica (যকৃৎ কৃমি)

ছিষ্ট'ডা (Cestoda)

গ্ৰীক শব্দ Kestos অৰ্থ Girdle বা কটিবন্ধ আৰু Eidos অৰ্থ Form বা আকাৰৰ পৰা ছিষ্ট'ডা শব্দটো আহিছে। ইয়াৰ দেহ দীৰ্ঘ আৰু চেপেটা ফিটাৰ দৰে। দেহত কিউটিকলৰ স্তৰ থাকে। চিলিয়া নাথাকে আৰু ৮০০-৯০০টা প্ৰ'গ্ল'টিড (Proglottid) নামক খণ্ডাংশৰ দ্বাৰা গঠিত। প্ৰতিটো খণ্ডাংশত এক বা দুই পুৰুষ অথবা স্ত্ৰী প্ৰজনন অঙ্গৰ গোট থাকে। দেহৰ অগ্ৰ প্ৰান্তত শোষক অঙ্গ (Sucker) আৰু বেকা হুক (Hook) বিশিষ্ট স্ক'লেক্স (Scolex) থাকে। মুখছিদ্ৰ আৰু খাদ্যনালী নাথাকে। সংবেদী অঙ্গ (Sense organ) নাথাকে। একাধিক পলুৰ (Larva) পৰ্যায় থাকে। সকলো অন্তঃপৰজীবী আৰু জীবনচক্ৰ সম্পন্ন কৰোঁতে এক বা একাধিক পোষকদেহত অৱস্থান কৰে। সাধাৰণভাৱে ইহঁত টেপৱৰ্ম (Tapeworm) নামে পৰিচিত। উদাহৰণ: Taenia solium (ফিটা কৃমি) ৷

তথ্য সংগ্ৰহ

শ্ৰেণী:জীৱবিজ্ঞান
চন্দ্ৰগুট্টি ৰেণুকাম্ব মন্দিৰ

চন্দ্ৰগুট্টি ৰেণুকাম্ব মন্দিৰ হৈছে দেৱী ৰেণুকাক উৎসৰ্গিত হিন্দু মন্দিৰ৷ এইটো এটা প্ৰাচীন গুহা মন্দিৰ। ভাৰতৰ কৰ্ণাটক ৰাজ্যৰ উত্তৰ কানাড়া জিলাৰ সোৰাবা চহৰৰ পৰা ১৯ কিলোমিটাৰ আৰু ছিৰচি আৰু সিদ্দাপুৰা চহৰৰ পৰা ১৯ কিলোমিটাৰ (১২ মাইল) দূৰত্বত শিৱমোগ্গা জিলাত এই মন্দিৰটো অৱস্থিত।

কিংবদন্তী

চন্দ্ৰগুটীৰ ৰজাই যজ্ঞ, শান্তি আৰু সুস্বাস্থ্য বজাই ৰখাৰ বাবে কৰা এক ৰীতি-নীতি কৰিছিল। এই যজ্ঞৰ অগ্নিৰ পৰা উৎপত্তি হোৱা এগৰাকী কন্যা (ৰেণুকা) তেওঁৰ ধন্য হৈছিল। পিছত তাইৰ বিবাহ হয় জামাদগ্নি ঋষিৰ লগত ৷ বোকাৰে সৃষ্টি কৰা পাত্ৰবোৰত তাই পানী কঢ়িয়াই লৈ ফুৰিছিল আৰু কোৱা হয় যে তাই কেতিয়াও এটোপাল পানীও নিক্ষেপ কৰা নাছিল কাৰণ তাই পাত্ৰটোৰ বাবে সাপক পেড হিচাপে ব্যৱহাৰ কৰিছিল। কিন্তু এদিন ঋষি জামাদগ্নীয়ে ক্ৰোধত নিজৰ পুত্ৰ পৰশুৰামক ৰেণুকম্বক হত্যা কৰিবলৈ ক’লে তাইৰ ভুলৰ বাবে। পৰশুৰামে মাকক গুহালৈ লৈ গৈ মূৰটো কাটি পেলালে। তাৰ পিছত সি তাইৰ ধড়টো গুহাটোত থৈ তাইৰ মূৰটো দেউতাকৰ ওচৰলৈ লৈ গ’ল। তাৰ পাছত জামাদগ্নী ঋষিয়ে পুত্ৰক বৰদলৈ আগবঢ়ালে আৰু পৰশুৰামে পাছলৈ মাকৰ প্ৰাণ বিচাৰিলে। তাৰ পিছত ৰেণুকাম্বাই নিজৰ জীৱনটো ঘূৰাই পালে। এই ঐশ্বৰিক ঘটনা চন্দ্ৰগুটীত সংঘটিত বুলি বিশ্বাস কৰা হয়।

আৰু চাওক

ৰেণুকা
ৰেণুকা অভয়াৰণ্য
ৰেণুকা হ্ৰদ
য়েলাম্মা মন্দিৰ, সৌন্দাট্টি

তথ্যসূত্ৰ

শ্ৰেণী:হিন্দু ধৰ্ম
শ্ৰেণী:হিন্দু দেৱী
শ্ৰেণী:নাৰীবাদী
জয়া আহছান

জয়া মাছউদ (ইংৰাজী: Jaya Maswood; জন্ম: ১ জুলাই), যিগৰাকী জনপ্ৰিয়ভাৱে জয়া আহছান নামেৰে পৰিচিত, এগৰাকী বাংলাদেশী চলচ্চিত্ৰ অভিনেত্ৰী, মডেল, প্ৰযোজক আৰু নেপথ্য গায়িকা। এগৰাকী মডেল হিচাপে কেৰিয়াৰ আৰম্ভ কৰি পিছলৈ চলচ্চিত্ৰ অভিনেত্ৰী হিচাপে আত্মপ্ৰকাশ কৰা জয়াই মূলতঃ বাংলাদেশী আৰু ভাৰতীয় বাংলা ছবিত কাম কৰে। গেৰিলা (২০১১), চোৰাবালি (২০১২), জিৰো ডিগ্ৰী (২০১৫), দেৱী (২০১৮), অলাতচক্ৰ (২০২১) আৰু বিউটি চাৰ্কাছ (২০২২) ছবিত কৰা অভিনয়ৰ বাবে তেওঁ ছয়বাৰকৈ বাংলাদেশ ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অভিনেত্ৰীৰ সন্মান লাভ কৰিছে। ইয়াৰ উপৰি তেওঁ চাৰিবাৰকৈ ফিল্মফেয়াৰ বঁটা পূৰ্বীয়, জি চিনে বঁটা আৰু মেৰিল-প্ৰথম আলো বঁটা লাভ কৰিছে।

প্ৰাৰম্ভিক জীৱন

আহছানৰ জন্ম বাংলাদেশত এ. এছ. মাছউদ (মৃত্যু ২০১২) আৰু ৰেহানা মাছউদৰ ঘৰত হৈছিল। তেওঁৰ এজন কনিষ্ঠ ভাতৃ আৰু এগৰাকী ভগ্নী আছে। আনুষ্ঠানিক শিক্ষাৰ লগতে তেওঁ ৰবীন্দ্ৰ সংগীতৰ ডিপ্লমা পাঠ্যক্ৰম আৰু শাস্ত্ৰীয় সংগীতৰ প্ৰশিক্ষণ লৈছিল। 'পঞ্চমী' নামৰ টেলি-ড্ৰামাত অভিনয় কৰি তেওঁ প্ৰথমবাৰৰ বাবে টেলিভিছনত আত্মপ্ৰকাশ কৰিছিল। তেওঁ এখন কেলেণ্ডাৰৰ বাবে মডেলিং কৰিছিল যিয়ে আফজাল হোছেইনৰ দৃষ্টি আকৰ্ষণ কৰিছিল। হোছেইনে পিছলৈ তেওঁক কোমল পানীয় ক'কা-ক'লাৰ এটা বিজ্ঞাপনত কাম কৰাৰ সুযোগ দিয়ে। ইয়াৰ পিছত তেওঁ মডেলিং এৰি পঢ়া-শুনা অব্যাহত ৰাখে। তেওঁ ৰাষ্ট্ৰীয় দৈনিক কাকত 'ভৌৰেৰ কাগজ'ত যোগদান কৰে। এখন শিশু বিদ্যালয়ত কিছুসময় কাম কৰাৰ পাছত তেওঁ পুনৰ মডেলিং জগতলৈ ঘূৰি আহে। ইয়াৰ পিছত তেওঁ গিয়াসুদ্দিন চেলিমৰ 'শংশয়'ত কাম কৰে। তেওঁ কাৰুশিল্প আৰু চিত্ৰকলাৰ চৰ্চাও কৰে, যিটো তেওঁ 'এনেছি সূৰ্য্যেৰ হাসি'ৰ দৰে আৰ্ট হাউচ প্ৰডাকচনত প্ৰদৰ্শন কৰিছিল।

অন্যান্য কাৰ্যকলাপ

আহছান এগৰাকী কাৰুশিল্পী আৰু দৃশ্য-শিল্পী, যিটো তেওঁ এনেছি সূৰ্য্যেৰ হাসিৰ দৰে আৰ্ট-হাউচ চলচ্চিত্ৰ নিৰ্মাণত প্ৰদৰ্শন কৰিছিল। মহিলা আৰু শিশুসকলক সহায় কৰাৰ বাবে তেওঁক ইউএচএআইডি (আমেৰিকা যুক্তৰাষ্ট্ৰৰ আন্তঃৰাষ্ট্ৰীয় উন্নয়ন সংস্থা)ৰ ব্ৰেণ্ড এম্বেছেডৰ হিচাপে নিৰ্বাচিত কৰা হৈছিল। ২০১৯ চনত আহছানক বংগমাতা অনুৰ্ধ-১৯ মহিলা আন্তঃৰাষ্ট্ৰীয় গোল্ড কাপৰ ব্ৰেণ্ড এম্বেছেডৰ হিচাপে নিৰ্বাচিত কৰা হয়।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
শ্ৰেণী:মডেল
ছানা খান

ছৈয়দ ছানা খান (জন্ম: ২১ আগষ্ট ১৯৮৭/১৯৮৮) এগৰাকী ভাৰতীয় ব্যৱসায়ী আৰু প্ৰাক্তন অভিনেত্ৰী। তেওঁ ২০২০ চনত অভিনয় জগতৰ পৰা অৱসৰ গ্ৰহণ কৰাৰ পূৰ্বে প্ৰধানকৈ হিন্দী, তামিল আৰু তেলুগু ভাষাৰ চলচ্চিত্ৰত কাম কৰিছিল।

প্ৰাৰম্ভিক আৰু ব্যক্তিগত জীৱন

ছানা খানৰ জন্ম ১৯৮৭/১৯৮৮ চনৰ ২১ আগষ্টত বোম্বাইৰ ধাৰাৱীত হৈছিল। তেওঁৰ পিতৃ কেৰালাৰ কান্নুৰৰ এজন মালয়ালম মুছলমান আৰু মাতৃ ছাইদা মুম্বাইৰ বাসিন্দা।

২০০৯ চনৰ ১৩ মাৰ্চত খানৰ মাতৃ ৰক্তক্ষৰণত আক্ৰান্ত হৈছিল।

২০২০ চনৰ ৮ অক্টোবৰত খানে ইনষ্টাগ্ৰামৰ জৰিয়তে বিনোদন জগত ত্যাগ কৰাৰ সিদ্ধান্ত ঘোষণা কৰি কয় যে তেওঁ "মানৱতাৰ সেৱা কৰিব আৰু সৃষ্টিকৰ্তাৰ আদেশ অনুসৰণ কৰিব।"

২০২০ চনৰ ২১ নৱেম্বৰত চুৰাটত খানে এজন মুছলমান ধৰ্মগুৰু মুফটি আনাছ ছৈয়দৰ সৈতে বিবাহপাশত আৱদ্ধ হয়। বিবাহৰ পিছত তেওঁ চৰকাৰীভাৱে নিজৰ নাম ছৈয়দ ছানা খানলৈ সম্প্ৰসাৰণ কৰে।

কৰ্মজীৱন

প্ৰাৰম্ভিক কাম আৰু অভিনয়ত আত্মপ্ৰকাশ (২০০৫–২০০৯)

খনে ২০০৫ চনত কম বাজেটৰ প্ৰাপ্তবয়স্কৰ হিন্দী ছবি য়েহী হ্যৈ হাই ছচাইটি-ৰ জৰিয়তে অভিনয়ত আত্মপ্ৰকাশ কৰিছিল। ২০০৬ চনত তেওঁ ই নামৰ ছবিখনৰ এটা আইটেম নম্বৰৰ জৰিয়তে তামিল চলচ্চিত্ৰ জগতত খোজ পেলায়।

খনে ৫০টাতকৈও অধিক বিজ্ঞাপন ছবিত অভিনয় কৰিছে, ইয়াৰ উপৰি তেওঁ ডিঅ’ডৰেণ্ট ব্ৰেণ্ড ছিক্ৰেট টেম্পটেচন, ইয়াযাত্ৰা ডট কম আৰু এক্সবক্স ৩৬০ ভিডিঅ’ গেম কনছোলৰ বাবেও বিজ্ঞাপন কৰিছে।

২০০৭ চনৰ মাৰ্চ মাহত পুৰুষৰ অন্তৰ্বাস ব্ৰেণ্ড ‘আমুল মাচো’ৰ বাবে কৰা এটা বিজ্ঞাপনত খনে উত্তেজকভাৱে অন্তৰ্বাস ধুই থকা দৃশ্যই বিতৰ্কৰ সৃষ্টি কৰিছিল। যৌনতা প্ৰদৰ্শনৰ ভিত্তিত ভাৰত চৰকাৰে এই বিজ্ঞাপনটো নিষিদ্ধ কৰিছিল। পৰৱৰ্তী সময়ত কোম্পানীটোৱে খানক পুনৰ নিযুক্তি দি এটা ভিন্ন বিষয়বস্তুৰে বিজ্ঞাপনটোৰ পৰৱৰ্তী অংশ নিৰ্মাণ কৰে আৰু ২০০৮ চনৰ ফেব্ৰুৱাৰীত মুকলি কৰে।

২০০৮ চনৰ জানুৱাৰীত খনে হাল্লা বোল ছবিখনত অভিনয় কৰে। তেওঁৰ প্ৰথমখন তামিল ভাষাৰ ছবি আছিল চিলাম্বাট্টম, যিখন ২০০৮ চনৰ ডিচেম্বৰত মুক্তি পাইছিল। ছবিখনৰ মুখ্য অভিনেতা চিলাম্বৰাসনে শ্বাহৰুখ খানৰ সৈতে তেওঁৰ বিজ্ঞাপনটো দেখি তেওঁক মুখ্য মহিলা চৰিত্ৰৰ বাবে মাতিছিল। ছবিখনত তেওঁ জানু নামৰ এগৰাকী গাঁৱৰ ব্ৰাহ্মণ ছোৱালীৰ চৰিত্ৰত অভিনয় কৰিছিল আৰু ইয়াৰ বাবে তেওঁ ২০০৯ চনত ছিংগাপুৰত অনুষ্ঠিত আইটিএফএ (ITFA) শ্ৰেষ্ঠ নৱাগত অভিনেত্ৰীৰ বঁটা লাভ কৰে।

পৰৱৰ্তী সফলতা আৰু বিগ বছ (২০১০–২০১৩)

২০১০ চনৰ মাৰ্চ মাহত তেওঁৰ পৰৱৰ্তী তামিল ছবি থাম্বিಕ್ಕು ইন্ধা উৰু মুক্তি পায়। সেই বছৰৰে শেষৰ ফালে তেওঁ তেলুগু চলচ্চিত্ৰ জগতত খোজ পেলাই নন্দমুৰী কল্যাণ ৰামৰ ছবি কল্যাণৰাম কাথি-ত অভিনয় কৰে। ২০১১ চনৰ ফেব্ৰুৱাৰী মাহত তেওঁৰ দ্বিভাষিক থ্ৰিলাৰ ছবি গগনম (তেলুগু) আৰু পায়নাম (তামিল) মুক্তি পাইছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱনী